open-index/open-wikipedia-markdown huggingface dataset:
Episodeoversikt for Columbo

**Episodeoversikt for ''[[Columbo]]*** (spilt av [[Peter Falk]] i perioden 1968-2003). De gamle episodene omfatter perioden fra 1968 til 1978 (sesong 1–7) og ble sendt på [[NBC]], mens de nye omfatter perioden 1989 til 2003 (sesong 8-10) og ble sendt på [[American Broadcasting Company|ABC]].

Det ble produsert 69 episoder (inkludert pilotepisoden). Episodene har en spilletid på 70 til 98 minutter og kan like gjerne regnes som frittstående TV-filmer.

Episode nr. seks, *Suitable for Framing*, er den første som ble sendt på norsk TV (1972).

==Sesong 1 <small>(1968-72)</small>==
Det ble sendt ni episoder denne sesongen (inkludert pilotepisoden fra 1968). Episode nr 2, *Ransom for a Dead Man*, er også enkelte steder listet som en pilotepisode. Sesongen som sådan gikk fra 1971 til 1972. Episode nr. 9, *Blueprint for Murder'', er den eneste i serien som er regissert av Peter Falk.

## Sesong 2 <small>(1972-73)</small>

## Sesong 3 <small>(1973-74)</small>

## Sesong 4 <small>(1974-75)</small>

## Sesong 5 <small>(1975-76)</small>

## Sesong 6 <small>(1976-77)</small>

## Sesong 7 <small>(1977-78)</small>

## Sesong 8 <small>(1989)</small>

## Sesong 9 <small>(1989-90)</small>

## Sesong 10 <small>(1990-2003)</small>

## Referanser


## Eksterne lenker
* TV.com (Episodeoversikt, engelsk)
The Washington Post (marsj)

**The Washington Post** er en marsj komponert av John Philip Sousa i 1889. Marsjen er en av Sousas mest populære, både i USA og i andre land.

## Referanser



## Eksterne lenker
* 
[John Philip Sousa's marsj,The Washington Post, spilt av Presidentens Band https://m.youtube.com/watch?v=Mxrh1CrMmTY
Lampland

**Lampland** kan vise til blant annet:

* Carl Otto Lampland, (1873-1951), en amerikansk astronom.
** 1767 Lampland, en hovedbelteasteroide og går i bane innenfor asteroidefamilien Eos oppkalt etter Carl Otto Lampland.

## Se også
* Lampeland
Merete Kemi Wear

**Merete Kemi Wear** (født 30. oktober 1976 i Oslo) er en norsk tidligere fotballspiller. 

I ungdomsårene spilte hun i Fenstad Sportsklubb, Hvam IL, Palisades High School. og Gjerdrum IL Hun spilte i toppserien fra 1995–2002. Kemi Wear spilte seg inn på Setskog/Høland førstelag i 1998, senere ble dette Team Strømmen. Kemi Wear spilte de første årene som spiss og midtbane, men avsluttet med å spille mye høyre eller venstre back. Etter 2001-sesongen, der Wear scoret 5-3-målet mot Røa i kvartfinalen i cupen, byttet hun til nettopp Røa. I sin periode i Røa var Wear nesten alltid fast spiller, men la opp i starten av 2003-sesongen.

I februar 2009 grunnla Kemi Wear foreningen Barnas Prosjekt i Norge, som støtter barn og unge i byen Pipa, Tibau do Sul i staten Rio Grande do Norte nordøst i Brasil. I desember 2010 grunnla hun organisasjonen Projeto Das Criancas i Pipa, Tibau do Sul, Brasil, som er et aktivitetssenter for barn og unge i byen Pipa.

## Referanser


## Eksterne lenker
*  Barnas Prosjekt
Piké

**Piké** (fra fransk: *pique*, «stukket» eller «prikket») er et tøy av vevet bomull der tråder legges regelmessig ved siden av hverandre og deles i to halvdeler ved et skill. Innslaget er dobbelt så tykt som varpen. Piké brukes blant annet i pikéskjorter.

## Referanser
Apodemia

***Apodemia*** er en slekt av dagsommerfugler som tilhører familien Riodinidae.

## Utseende
Små til middelsstore, slanke, brune og oransje sommerfugler, gjerne med små, hvite flekker. Denne slekten kan ligne overflatisk mye på rutevinger (Melitaeini), men er ikke i slekt med disse.

## Levevis
Disse sommerfuglene finnes helst på tørr, steinete buskmark, gjerne i ørkenaktige områder. Larvene lever på en rekke ulike planter, blant annet slektene *Eriogonum* (syrefamilien), *[[Ceanothus]]* (trollheggfamilien), *[[Prosopis]]* (mimosafamilien) og *[[Kirsebærslekten|Prunus]]* (rosefamilien).

## Utbredelse
De fleste artene lever i den sørvestlige delen av Nord-Amerika (nord til Colorado) og Mellom-Amerika, men slekten forekommer så langt sør som Rio de Janeiro.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Apodemia* C. & R. Felder, 1865
**************** *[[Apodemia castanea]]* (Prittwitz, 1865)
**************** *[[Apodemia chisosensis]]* Freeman, 1964
**************** *[[Apodemia duryi]]* (Edwards, W, 1882)
**************** *[[Apodemia hepburni]]* Godman & Salvin, 1886
**************** *[[Apodemia hypoglauca]]* (Godman & Salvin, 1878)
**************** *[[Apodemia mejicanus]]* (Behr, 1865)
**************** *[[Apodemia mormo]]* (Felder, C & R. Felder, 1859)
**************** *[[Apodemia multiplaga]]* Schaus, 1902
**************** *[[Apodemia murphyi]]* Austin, 1989
**************** *[[Apodemia nais]]* (Edwards, W, 1877)
**************** *[[Apodemia palmerii]]* (Edwards, W, 1870)
**************** *[[Apodemia phyciodoides]]* Barnes & Benjamin, 1924
**************** *[[Apodemia virgulti]]* (Behr, 1865)
**************** *[[Apodemia walkeri]]* Godman & Salvin, 1886

## Kilder
* Brower, A.V.Z. (2011) *Apodemia* på *Tree of life* http://tolweb.org/Apodemia/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Stort bildegalleri over artene
Pikéskjorte

En **pikéskjorte** er en skjorte som ligner en T-skjorte, men som har krave og knapper i halsen, der det er brukt et noe kraftigere tøystoff, dette av typen piké. Pikéskjorte kalles også **tennisskjorte** og **poloskjorte**, da den er ofte brukt under utøvelse av tennis og polo. Også innen golf er dette et utbredt antrekk. De engelske betegnelsene er *polo shirt*, *golf shirt* og *tennis shirt*.

Pikéskjorten ble funnet opp av René Lacoste, som ønsket et mer komfortabelt antrekk når han spilte tennis.
Karigasniemi

**Karigasniemi** (nordsamisk: *Gáregasnjárga*) er et lite tettsted ved bredden av elva Anarjohka og foten av fjellet Áilegas i den finske kommunen Utsjok i landskapet Lappland. Tettstedet ligger like ved grensa til Norge om lag 3 kilometer fra Kárášjohka og Anarjohkas samløp i Tanaelva.

Avstanden fra Karigasniemi til Karasjok er 18 kilometer, og grensehandelen er betydelig. Tettstedet har supermarked, flere barer og restauranter, postkontor, skole, helsesenter og kapell. Innbyggerantallet er rundt 300, hvorav over halvparten er samer.

Karigasniemi er endepunkt for Stamvei 92 på det finske veinettet, som fortsetter som Rv92 på norsk side. Regionvei 970 forbinder Karigasniemi med Utsjok tettsted og Nuorgam.

## Bildegalleri

Fil:Karigasniemi Finland Bridge over Inarijoki.jpg|Brua over  Anarjohka til Norge
Fil:Karigasniemi border 20090715.jpg|Ankomst Karigasniemi fra norsk side


## Referanser
Ellen Hambro

**Ellen Hambro** (født 20. juli 1964) er en norsk jurist og tidligere direktør i Miljødirektoratet (2013-2025).

## Liv og virke
Hambro tok juridisk embetseksamen ved Universitetet i Oslo i 1991 og tiltrådte som rådgiver i Miljøverndepartementet samme år. I 1996 ble hun avdelingsdirektør i Miljøverndepartementet før hun i 2004 skiftet departement og ble ekspedisjonssjef i Landbruks- og matdepartementet frem til 2006.

1. januar 2007 tiltrådte hun stillingen som direktør i Klima- og forurensningsdirektoratet. Hun ble derved den første kvinnelige beskikkete direktør for etaten, mens Marie Nordby tidligere hadde vært fungerende direktør i to korte perioder.

Hambro ble i statsråd 22. mars 2013 ansatt som direktør i Miljødirektoratet som skulle opprettes 1. juli samme år. Miljødirektoratet er en sammenslåing mellom Direktoratet for naturforvaltning og Klima- og forurensningsdirektoratet. Hun var direktør i Miljødirektoratet fram til mars 2025.

## Referanser
Gisle Bjøntegaard

**Gisle Bjøntegaard** (født 5. mars 1944) er en prisbelønt norsk forsker innen antenne- og videoteknologi fra Oppegård.

## Bakgrunn og virke
Han fikk dr.philos. fra Universitetet i Oslo i 1974 og jobbet for Televerkets forskningsinstitutt 1974-2002, før han gikk over til Tandberg Telecom som forskningsleder (*principal scientist*), i dag overtatt av det amerikanske Cisco Systems.  Han har utviklet nye teknikker for overføring av lyd og bilde, spesielt innen
datakomprimering for Digital-TV og fra 1986 vært med i standardisering av disse for ITU såvel som ISO/MPEG.  Bjøntegaard tok del i utviklingen av det som ble standarden H.261 som ITU ratifiserte i 1988 og var en av de første praktisk realiserbare for kommersiell bruk.  Han stod også bak en patentert algoritme innen H.263 og H.264, som ble anvendt i MPEG4. Utover mange patenter har han  også publisert i internasjonale tidsskrift fra IEEE, og har de senere år vært opptatt av H.265 som er *High Efficiency Video Coding *(HEVC) og tenkt som det nye MPEG-H.

## Utmerkelser
* Telenors forsknings- og innovasjonspris i 1997
* Leadership Award fra International Multimedia Telecommunications Consortium, 2005
* IEEE Masaru Ibuka Consumer Electronics Technical Field Award 2012 fra International Conference on Consumer Electronics, delt med Dr. Thomas Wiegand fra Fraunhofer Heinrich Hertz Institute og Dr. Gary Sullivan fra Microsoft. Prisen ble dem gitt for "Leadership and technical contributions to the development of the globally deployed video coding standard H264/MPEG4-AVC"

## Utgivelser
* 
* 
* 
* 
* 

## Referanser


## Eksterne lenker

* Om Gisle Bjøntegaard, fra IEEE Global History Network (engelsk)
Forvaltningsfellesskapet Eibenstock

**Forvaltningsfellesskapet Eibenstock** er et tidligere forvaltningsfellesskap i Landkreis Aue-Schwarzenberg og deretter Erzgebirgskreis i Direktionsbezirk Dresden i Sachsen. Forvaltningsfellesskapet bestod av de to kommunene Eibenstock og Sosa. 

Sammen med innlemmelsen av Sosa i Eibenstock den 1. januar 2011, opphørte forvaltningsfellesskapet å eksistere.
Al Bishop

**Albert Benjamin Bishop** (født 1926, død 1997) var en amerikansk-norsk sanger, først populær i Norge fra 1950-tallet med gruppen Deep River Boys, blant annet med jazzversjoner av kjente norske sanger. Som del av Deep River Boys opptrådte han på NRK Fjernsynets åpningsshow, *[[Startskuddet går]]*. De sang «Voi-voi» sammen med Nora Brockstedt.

Bishop var tilknyttet den norske gruppen The Bumble Bees en tid fra 1967. Han bodde på Gjelleråsen i Nittedal i 1966 og 1967 og flyttet til Helgeland i 1968. Han hadde flere soloutgivelser, på plateselskapene Troll, HMV, NorDisc og Polydor.

Han er gravlagt på Brønnøy kirkegård. 

## Referanser


## Eksterne lenker

* 
*
Cladosporium

***Cladosporium*** er en soppslekt, som inkludert noen av de mest vanlige innendørs og utendørs muggsoppene. Artene produserer kolonier som har varierer fra olivengrønn til brun eller sort fagr, og har mørke pigmenterte konidier, som dannes i enkle eller forgrenede kjeder. 

De mange artene av *Cladosporium * finnes ofte på levende og dødt plantemateriale. Noen arter er plantepatogener, andre gjør andre sopper til parasitter. *Cladosporium * sprer seg spredt, og er ofte svært tallrike i uteluften. Innendørs Cladosporium-arter kan vokse på overflater når det er mye fuktighet i luften. Større mengder i luften av enkelte Cladosporium-arters sporer kan trolig være allergifremkallende og ha betydning ved utvikling av astma og høyfeber.

*[[Cladosporium fulvum]]*, som forårsaker tomatbladjord, har vært en viktig genetisk modell, ved at genetikk av individets motstand har blitt forstått.

## Referanser

* Det Store norske leksikon

## Eksterne lenker
* 
* Cladosporium på siden til D. Malloch
* Cladosporium definisjon og beskrivelse ved ByeByeMold 
* Cladosporium ved EMLab P&amp;K Indoor Air Quality Laboratory
Haraldrud energigjenvinningsanlegg

**Haraldrud energigjenvinningsanlegg** er et avfallsforbrenningsanlegg i Oslo som ble tatt i bruk i 1967. 

Anlegget ble ombygget i periodene 1983–86 og 1988–90, og fikk nytt, avansert renseanlegg i 2002. Anlegget eies og driftes av Hafslund Celsio. 

Ved anlegget behandles i hovedsak kildesortert husholdningsavfall samt noe næringsavfall – totalt ca. 100 000 tonn i året. Anlegget produserer årlig 250 GWh energi i form av varmt vann som distribueres til fjernvarmenett i Groruddalen og Oslo sentrum. 

## Se også
* Haraldrud gjenbruksstasjon
* Klemetsrud energigjenvinningsanlegg

## Eksterne lenker
* Energigjenvinningsetatens sider om anlegget
Universitas

**Universitas** er latin for «universet», «verden», «helheten» e.l., og avledet av dette, for universitet.

*Ordet inngår i de latinske navnene på mange universiteter, eksempelvis Universitas Osloensis
Det kan også vise til
*Universitas (avis), en studentavis ved Universitetet i Oslo
Stein-Ove Døskeland

**Stein-Ove Døskeland** (født 4. februar 1949) er en prisbelønt norsk kreftforsker fra Bergen som har vist hvordan man kan få kreftceller til å begå selvmord.

Han fikk dr.med. i 1981 ved Institutt for anatomi og cellebiologi ved Universitetet i Bergen og begynte sin forskning på celledød etter opphold i Frankrike på slutten av 1980-tallet. I samarbeide med Olav Vintermyr og Gunnar Houge har han påvist hvordan blågrønne  mikroalger (cyanobakterier) fikk  kreftceller til å dø i løpet av et halvt til noen få minutter. Kreftcellene mangler jo ellers tendensen til celleselvmord, «programmert død», slik andre celler har.  Dette algesamarbeidet har vært mye med Gjert Knutsen ved Institutt for mikrobiologi (Mast-programmet, 1995).
Døskeland har hatt forskningsopphold ved Vanderbilt University i USA og ved Université Libre de Bruxelles.
## Verv og utmerkelser
* Kong Olav Vs Kreftforskningspris 1995 på kroner 500 000
*Falchs seniorpris 2018

## Referanser
Angerer

**Angerer**:
* Clara Angerer 
* Ernst Angerer 
* Georg Angerer
* Karl Angerer 
* Nadine Angerer 
* Pat Angerer (Patrick «Pat» (Daniel) Angerer)
* Paul Angerer 
* Peter Angerer, en tysk tidligere skiskytter
* Tobias Angerer, en tysk langrennsløper
* Toni Angerer (Anton «Toni» Angerer), en tysk skihopper
Appreciative Inquiry

**Appreciative inquiry** (AI) er en model for analyse, beslutningstaking og endringsstrategier, særlig innen organisasjoner og selskaper. Den ble utviklet ved Case Western Reserve Universitys avdeling for organisatorisk atferd, etter en artikkel i 1987 av David Cooperrider og Suresh Srivastva. De følte at det var et overforbruket av "problemløsninger" som modell ofte holdt tilbake analysen of forståelsen, og i stedet fokuserte på problemer, noe som hindret diskusjonen om nye organisasjonsmodeller.

## Referanser


## Eksterne lenker
* The Appreciative Inquiry Commons hos Case Western Reserve University.
Sophie D. Fosså

**Sophie Dorothea Fosså** (født 12. juli 1941) er en norsk kreftforsker, kjent for sin forskning på testikkel- og prostatakreft samt seneffekter av kreftbehandling.

Etter M.D. fra universitetet i Münster 1964 ble hun dr.med. 1977 ved Universitetet i Oslo for avhandlingen *DNA-absorption cytophotmetry in bladder cancer*.

Hennes virke har siden 1968 stort sett vært tilknyttet Radiumhospitalet, der hun ble leder av Enhet for langtidsstudier.
Fra 1993 har hun vært professor II i klinisk onkologi ved UiO.  Fra 2005 har hun ledet  Nasjonalt kompetansesenter for seneffekter etter kreft.  Hun pensjonerte seg i 2011.

Hun har publisert 750 vitenskapelige artikler innenfor feltet onkologi og har vært veileder for mer enn 30 doktorgradskandidater. Hun er æresmedlem i Norsk Urologisk Forening. 

## Utmerkelser
* Kong Olav Vs Kreftforskningspris 1997
* St. Olavs Orden 2000 for sin samfunnsinnsats.
* European Academy of Cancer Sciences, med på å stifte det i 2009
* Honourary Fellow , Royal College of Radiologists

## Referanser


## Eksterne lenker
*
Per Eystein Lønning

**Per Eystein Lønning** (født 15. september 1953) er en norsk kreftforsker, ekspert på brystkreft.

Etter cand.med. 1979 og dr.med. 1989 ble han i 1992 professor i indremedisin ved Avdeling for onkologi ved Medisinsk Institutt, Universitetet i Bergen, 
i tillegg til hans virke ved  Haukeland Sykehus.
I 2001 startet han firmaet Cytovation.
Han leder prosjektet der Stian Knappskog fant en ny genvariant som beskytter mot kreft i eggstokk og bryst.

Han er sønn av biskop Per Lønning og bror til matematikeren Jan Tore Lønning.
## Verv og utmerkelser
* Kong Olav Vs Kreftforskningspris 1999
* Årets forsker i Helst Vest, 2004
* Det Norske Videnskaps-Akademi innvalgt 2010
## Referanser
Paula Yates

**Paula Elizabeth Yates** (1959–2000) var en britisk TV-personlighet og forfatter fra Wales, kjent for programmet *The Tube* og *The Big Breakfast* hvor hun intervjuet rockestjerner.

Hun var gift med rockesangeren Bob Geldof som hun fikk døtrene Fifi, Peaches og Pixie med. I mai 1996 ble de skilt. Da hadde hun allerede blitt sammen med popsangeren Michael Hutchence. Den 22. juli samme år fødte hun datteren Tiger. Den 22. november 1997 ble Hutchence funnet død i et hotellrom i Sydney, 37 år gammel. Den 17. september 2000 (på datteren Pixies tiårsdag) ble Yates funnet død i sitt hjem i London av en overdose heroin, 41 år gammel. Geldof adopterte datteren Tiger slik at hun kunne vokse opp med sine halvsøstre.

## Bibliografi (utvalg)
* *Rock Stars in Their Underpants* (1980)
* *A Tail of Two Kitties* (1983)
* *Blondes* (1983)
* *Sex with Paula Yates* (1986)
* *The Fun Starts Here* (1990)
* *The Fun Don't Stop: Loads of Rip-roaring Activities for You and Your Toddler* (1991)
* *And the Fun Goes On: A Practical Guide to Playing and Learning with Your Pre-school Child* (1991)
* *Village People* (1993)

## Litteratur
* Geldof, Bob (1986): *Is That It?* London. ISBN 0-14-009363-X
* Green, Christopher; Clerk, Carol (2003): *Hughie and Paula: The Tangled Lives of Hughie Green and Paula Yates*. London: Robson. ISBN 1-86105-609-5.
* Rojek, Chris (2001): *Celebrity*. London: Reaktion Books. ISBN 1-86189-104-0.

## Referanser


## Eksterne lenker
* National Portrait Gallery holdings with sitter Paula Yates
*
Fylkesidrettsplassen (Elverum)

**Fylkesidrettsplassen** (også kalt ***Fylken***) er en skøytearena og en idrettsplass i Elverum. Banen har vært Elverum Idrettslags hjemmebane siden åpningen i 1924.

## Arrangementer på banen (utvalg)
* Allround-NM 1973 for junior herrer. (Arrangør var Lisleby Fotballklubb)
* Sprint-NM 1975 senior, herrer og damer. (Arrangør var Elverum IL)
* Skøytelandskamp for herrer: Norge – Sovjetunionen i sprint og allround. 17.–18. januar 1976.
* Allround-NM 1977 for damer, senior og junior. (Arrangør var Elverum IL)
* Allround-NM 1978 for junior herrer. (Arrangør var Elverum IL)
* Junior-VM på skøyter 1981
* Enkeltdistanse-NM 1989 for junior, herrer og damer. (Arrangør var Stange Sportsklubb/Elverum IL)

## Eksterne lenker
* 
*
Lambadier

**Lambadier** er en folkegruppe i delstaten Andhra Pradesh og andre steder i India.

Lambadiene regnes som en undergruppe av folkegruppen banjaraer, kjent under ulike navn forskjellige steder i India: banjara/banjari, brinjara, boipari, laman, lambani/lambadi/lambada/lambodi, sugali, sukali. Lambadiene taler lamani/lambani, et indoarisk språk. Nesten 78% av lambadibefolkningen i Andhra Pradesh behersket i 1981 også telugu. 

Tradisjonelt har lambadiene drevet kvegavl, handel med salt, korn og annet, men har gått over til å bli jordbrukere. Samfunnene har tradisjonelt vært styrt av landsbyråd ledet av en *naik*. Lambadiene bekjenner seg til hinduismen. Lambadi-sugali-folket har status som anerkjent urfolk, *scheduled tribe*, i delstaten Andhra Pradesh. I 2001 ble sugali- og lambadifolket folketalt til  i Andhra Pradesh. 

## Referanser
Absorpsjonsbånd

Et **absorpsjonsbånd** er en rekke bølgelengder (eller tilsvrende frekvenser i det elektromagnetiske spektret) som kan produsere en spesiell omforming av et stoff. Siden energirike overganger kan gå begge veger kan absorpsjonsbåndene også fungere som emisjonsbånd.

## Se også
* Spektroskopi
* Spektrallinje
Chenchuer

**Chenchuer** også kalt **chenchuvaru** er en folkegruppe som lever i tre områder i delstaten Andhra Pradesh i India. De taler en dialekt av telugu. Tradisjonelt levde chenchuene av skogen, sanket honning, rot- og knollvekster, samt utnyttet treslaget tamarind. Levesettet var halvnomadisk, men folket har etter hvert gått over til å bli fastboende og drive med jordbruk eller lønnsarbeid. Chenchuene bekjenner seg til hinduismen. I 2001 ble chenchuene folketalt til  i delstaten Andhra Pradesh. Chenchufolket har status som anerkjent urfolk, *scheduled tribe*, i Andhra Pradesh.

## Referanser
Kondareddier

**Kondareddier** også kalt **konda reddy** og **pandava reddi** er en folkegruppe i delstaten Andhra Pradesh i India, der de er bosatt i distriktene East Godavari, West Godavari og Khammam. Folket taler telugu. Kondareddiene har drevet med jordbruk og vært landarbeidere, og har tradisjonelt vært ansett som dyktige innhøstere. De har også skaffet seg inntekter fra skogen. Kondareddifolket bekjenner seg til hinduismen. I 2001 ble kondareddiene folketalt til  i delstaten Andhra Pradesh. Kondareddifolket har status som anerkjent urfolk, *scheduled tribe*, i delstaten Andhra Pradesh. Det finnes også grupper av dette folket i delstaten Tamil Nadu, der de kaller seg ganjama redid, samt i Kerala.

## Referanser
Cyanogen

**Cyanogen**, eller vanligere **cyan**, , er en fargeløs giftig og brennbar gass ved standard trykk og temperatur med stikkende lukt av bittermandel. 

Smeltepunktet ligger på -28&nbsp;°C og kokepunktet på -21&nbsp;°C. Cyan er lettløselig i vann, etanol og eter (dietyleter). Cyan har ikke noen større teknisk betydning. Giftigheten kommer av at den hydrolyseres til hydrogencyanid (cyanhydrogen) i vevet hos levende organismer.
Pachythone

***Pachythone*** er en slekt av dagsommerfugler som tilhører familien Riodinidae.

## Utseende
Små (vingespenn 22-30 millimeter), oransje eller brunlige sommerfugler. Oversiden kan være oransje med scarte flekker eller tverrbånd, eller brun med et gulaktig tverrbånd.

## Utbredelse
Slekten er utbredt fra Nicaragua i nord til det sørlige Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Pachythone* Bates, 1868
**************** *[[Pachythone analuciae]]* Hall, J, Furtado & DeVries, 1999
**************** *[[Pachythone conspersa]]* Stichel, 1926
**************** *[[Pachythone distigma]]* Bates, H, 1868
**************** *[[Pachythone erebia]]* Bates, H, 1868
**************** *[[Pachythone gigas]]* Godman & Salvin, 1878
**************** *[[Pachythone lateritia]]* Bates, H, 1868
**************** *[[Pachythone mimula]]* Bates, H, 1868
**************** *[[Pachythone palades]]* Hewitson, 1873
**************** *[[Pachythone pasicles]]* Hewitson, 1873
**************** *[[Pachythone philonis]]* Hewitson, 1873
**************** *[[Pachythone robusta]]* Lathy, 1932
**************** *[[Pachythone rubigo]]* (Bates, H, 1868)
**************** *[[Pachythone sumare]]* Callaghan, 1999
**************** *[[Pachythone thaumaria]]* Stichel, 1911
**************** *[[Pachythone xanthe]]* Bates, H, 1868

## Kilder
* Brower, A.V.Z. (2011) *Pachythone* på *Tree of life* http://tolweb.org/Pachythone/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Butterflies of America – *Pachythone gigas* http://butterfliesofamerica.com/pachythone_g_gigas.htm
Koyaer

:*[[Koy Sanjaq|Koya]] er også en by i Irak*
**Koyaer** er en folkegruppe i delstaten Andhra Pradesh i India, der den er bosatt ved breddene av elven Godavari. Folket kalles også **konda rajalu** av andre. Koyaene taler det dravidiske språket tui, men benytter telugu for kommunikasjon med utenforstående. Tradisjonelt har koyaene vært jordbrukere, som også har drevet jakt og sanking. Koyaene bekjenner seg til hinduismen. I 2001 ble koyaene folketalt til  i delstaten Andhra Pradesh. Koyafolket har status som anerkjent urfolk, *scheduled tribe*, i delstaten Andhra Pradesh. Grupper av dette folket er å finne i delstatene Madhya Pradesh, Orissa og Maharashtra. Beslektede grupper er koya dora, konda rajulu, racha koya.

## Referanser
Dissipasjon

**Dissipasjon** er et begrep i fysikken der mekaniske fenomener som svingninger eller bølger mister energi over tid, som regel på grunn av friksjon eller turbulens. Energitapet blir omdannet til varme der temperaturen til systemet øker. Slike systemer blir kalt dissipative systemer.

For eksempel sier man at en bølge som får gradvis mindre amplitude *dissiperer*. Hvordan dette går for seg avhenger av hvilken bølge det er snakk om. En atmosfærisk bølge vil for eksempel dissipere nær overflaten på grunn av friksjon mot landmassen, og i høyere nivå på grunn av strålingsavkjøling.
Great Indian Peninsula Railway

**Great Indian Peninsula Railway** (GIPR) var et jernbaneselskap i India. Det åpnet for passasjertrafikk i 1853 og hadde Bombay som utgangspunkt. Etter utbygginger knyttet GIPR Bombay til andre storbyer som Madras, Calcutta og Delhi.

GIPR åpnet i 1853 en 33,8 km lang strekning fra Bombay til Thane. Videre utbygging knyttet i 1867 GIPR til Bengal-Nagpur Railway, i 1870 til nettverket til East India Railway og i 1871 til Madras Railway. Senere forlengelser knyttet i 1905 GIPR til Delhi. På begynnelsen av 1900-tallet trafikkerte GIPR et banenett på 4809 kilometer, det tredje lengste i India på den tid. I 1904 fraktet selskapet 22,5 millioner passasjerer.

Selskapet garanterte investorene et utbytte på 5 %. Det ble i 1905 sammenslått med Indian Midland Railway Company.

## Referanser
Mangas Coloradas

**Mangas Coloradas**, eller **Dasoda-hae** (født cirka 1793, død 18. januar 1863) var en apache-høvding og et medlem av den østre Chiricahuastammen (mimbreño), hvis hjemland strakte seg vestover fra Rio Grande og omfattet de meste av dagens sørvestre New Mexico. 

## Biografi
Han var svigerfar til høvding Cochise og regnes av mange historikere for å være en av de viktigste indianske ledere på 1800-tallet på grunn av hans prestasjoner i kamp mot meksikanere og amerikanere. Navnet Mangas Coloradas fikk han av meksikanerne og er spansk for **Fargede Ermer**. 

Det finnes ingen kjente fotografier av Mangas Coloradas, dog en av hans sønner, Mangus, blitt fotografert og er fra tid til annen feilaktig identifisert som Mangas Coloradas.

Mangas Coloradas ble utnevnt til høvding over apachestammen da Geronimos far døde i 1829. 

Da det ble funnet gull i California i 1848 ble apachene hurtig truer av de hvite som søkte etter formue også i deres del av det nordamerikanske kontinent. I en gruveleir ble Mangas Coloradas pisket. Dette gjorde ham til livslang fiende av de hvite. I 1861 slo han seg sammen med sin nevø Cochise i kampen mot de hvite. Mangas Coloradas og Cochise kontrollerte på det meste meget av det som nå er det sørlige New Mexico og Arizona inntil Mangas Coloradas ble såret og tatt til fange i 1863. Han ble drept i januar 1863 idet han prøvde å flykte fra Fort McLane (New Mexico)9. 

Etter hans død ble hans nevø Cochise apachenes høvding. 

## Referanser


## Eksterne lenker
*
Baron Sinha av Raipur

**Baron Sinha av Raipur** er et arvelig baroni i Det forente kongerike Storbritannia og Nord-Irland. Det ble opprettet i 1919 for Satyendra Prassano Sinha og hans legitime, mannlige arvinger. Barontittelen er en høyadelstittel i Det forente kongerike. Dette var første gang en arvelig britisk adelstittel ble opprettet for en inder. Adelskapet ga lord Sinha sete i det britiske Overhuset. Etter hans død i 1928, ble sønnen, Aroon Kumar Sinha, i 1939 kalt til å ta sete i Overhuset.

## Oversikter over baroner av Sinha
*Satyendra Prassano Sinha, 1. baron Sina (1863–1928)
*Aroon Kumar Sinha, 2. baron Sinha (1887–1967)
*Sudhindra Prasanna Sinha, 3. baron Sinha (1920–1989)
*Susanta Prasanna Sinha, 4. baron Sinha (1953–1992)
*Aninda Kumar Sinha, 5. baron Sinha (1930–1999)
*Arup Kumar Sinha, 6. baron Sinha (1966–)

## Referanser
Pseudotinea

***Pseudotinea*** er en slekt av dagsommerfugler som tilhører familien Riodinidae.

## Utbredelse
Fire av de fem kjente artene lever i det sørlige Brasil og nordlige Argentina, den femte forekommer nord til Colombia.

## Systematisk inndeling
Inntil 2003 ble de artene som da var beskrevet regnet til slekten *[[Calydna]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Pseudotinea* Hall & Callaghan, 2003
**************** *[[Pseudotinea caprina]]* (Hewitson, 1859)
**************** *[[Pseudotinea eiselei]]* Callaghan & J. Hall, 2003
**************** *[[Pseudotinea gagarini]]* Callaghan & J. Hall, 2003
**************** *[[Pseudotinea hemis]]* (Schaus, 1927)
**************** *[[Pseudotinea volcanicus]]* (Callaghan & Salazar, 1997)

## Kilder
* Brower, A.V.Z. (2011) *Pseudotinea* på *Tree of life* http://tolweb.org/Pseudotinea/
* Hall, J.P.W. & Callaghan, C.J. (2003) A revision of the new riodinid butterfly genus *Pseudotinea* (Lepidoptera: Riodinidae). Journal of Natural History 37: 821-837. http://www.mendeley.com/research/a-revision-of-the-new-riodinid-butterfly-genus-pseudotinea-lepidoptera-riodinidae-1/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
*
Roeberella

***Roeberella*** er en slekt av dagsommerfugler som tilhører familien Riodinidae.

## Utseende
Ganske små (vingespenn ca. 20 millimeter), brune sommerfugler, forvingens spiss litt krokete.
Oversiden er brun med mørkere flekker, kan også ha hvite felter. Undersiden er brunhvit med brune flekker.

## Utbredelse
Slekten er utbredt fra Costa Rica i nord til Peru og Brasil (Amazonas) i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Roeberella* Embrik Strand, 1932
**************** *[[Roeberella calvus]]* (Staudinger, 1887)
**************** *[[Roeberella flocculus]]* Brévignon & Gallard, 1993
**************** *[[Roeberella gerres]]* (Thieme, 1907)
**************** *[[Roeberella heberti]]* Jauffret, P & J. Jauffret, 2007
**************** *[[Roeberella lencates]]* (Hewitson, 1875)
**************** *[[Roeberella marajoara]]* Jauffret, P & J. Jauffret, 2007

## Kilder
* Brower, A.V.Z. (2011) *Roeberella* på *Tree of life* http://tolweb.org/Roeberella/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Butterflies of America – *Roeberella lencates* http://butterfliesofamerica.com/roeberella_lencates.htm
Minstrellus

***Minstrellus*** er en slekt av dagsommerfugler som tilhører familien Riodinidae.

## Utseende
Små til middelsstore (vingespenn 30-40 millimeter), svarte og hvite sommerfugler. Fargen skiller dem fra de fleste andre Riodinidae. Oversiden av forvingen er svart med et hvitt felt i midten, bakvingen er hvit med svart ytterkant.

## Levevis
Disse artene, som alle er regnet som forholdsvis sjeldne, lever i tropisk regnskog mellom 200-1000 meter over havet på østsiden av Andesfjellene.

## Utbredelse
Slekten er utbredt i den vestlige delen av Amazonas-bekkenet.

## Systematisk inndeling
Inntil 2007 ble disse artene regnet til slekten *[[Zelotaea]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Minstrellus* Hall, 2007
**************** *[[Minstrellus emphatica]]* (Stichel, 1911)
**************** *[[Minstrellus grandis]]* (Callaghan, 1999)
**************** *[[Minstrellus leucotopus]]* (Stichel, 1911)
**************** *[[Minstrellus nivosa]]* (Stichel, 1929)

## Kilder
* Brower, A.V.Z. (2011) *Minstrellus* på *Tree of life* http://tolweb.org/Minstrellus/
* Hall, J.P.W. (2007) Phylogentic revision of the new Neotropical riodinid genus *Minstrellus* (Lepidoptera: Riodinidae). Annals of the Entomological Society of America 100: 773-786. http://www.butterfliesofecuador.com/reprints/2007H_PR.pdf
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
*
Tros

**Tros** (gresk: Τρώς) var i henhold til gresk mytologi en legendarisk hersker av Troja som sønn av Erikhthonios med Astyokhe (datter av elveguden Simoeis). Etter Erikhthonios arvet Tros tronen i Troja. Tros var far til tre sønner: Ilos, Assarakos og Ganymedes. Tros er eponym for stedsnavnet Troja, også navngitt *Ilion* for hans sønn Ilos. Tros' hustru er sagt å ha vært Kallirrhoo, datter av elveguden Skamandros, eller av Akallaris, datter av herolden Evmedes.

Da Zevs bortførte Ganymedes sørget Tros over sin sønn. Zevs sendte da Hermes med to hester som var så raske at de kunne løpe over vann. Hermes forsikret også Tros at Ganymede var udødelig og ville bli gudenes munnskjenk, en posisjon som det var stor ære av.

I en variant av myten er Ganymede blitt gjort til sønn av Laomedon, som da var sønn av Ilos som var sønn av Tros; dog har andre kalt ham for sønn av Ilos, Erichthonios eller Assarakos.

## Referanser


## Eksterne lenker
* 
* Greek myth index
Nicolas-Claude Fabri de Peiresc

**Nicolas-Claude Fabri de Peiresc** (født 1. desember 1580 i Belgentier i Frankrike, død 24. juni 1637 i Aix-en-Provence) var en fransk astronom, antikvar samler, mesen og savant som opprettholdt en bred korrespondanse med forskere og var en fremgangsrik organisator av vitenskapelige undersøkelser. Hans forskning inkluderte en bestemmelse av forskjellen i lengdegrader for flere steder i Europa, rundt Middelhavet og i Nord-Afrika.

## Liv og virke

### Bakgrunn
Nicolas-Claude Fabri de Peiresc kom fra en aristokratisk familie. Hans familie hadde forlatt byen Aix-en-Provence for å unngå pesten. Han innledet sin utdannelse i blant annet Aix-en-Provence og i Avignon. År 1599 reiste han til Padova der han traff Gian Vincenzo Pinelli og Galileo Galilei. Han reiste senere til lærde menn over hele Europa innen han studerte jus i Montpellier.

### Forskning
Nicolas-Claude Fabri de Peiresc korresponderte med lærde over hele Europa og han samordnet flere astronomiske prosjekter. Han hadde et nettverk av assistenter som gjennomførte reiser og eksperimenter med og for ham. Blant annet beregnet han longituder på flere steder på jorden ved å utnytte rapporterte posisjoner av Jupiters måner. Han samordnet, utdannet og anskaffet instrumenter til prester, handelsmenn og legasjonspersonale forut for måneformørkelsen 28. august 1635. Med observasjonene korrigerte han størrelsen på Middelhavet.

Han fremmet unge kunstneres karriere ved å skaffe dem oppdrag. Han bestilte hos dem blant annet tegninger og kopier av aktikviteter i så stor nøyaktighetsgrad at det var vanskelig å se hva som var kopi og hva som var det originale. Han opparbeidet en samling verker fra samtidskunstnere som Simon Vouet, Claude Mellan og Adrian de Vries.

Han samlet og studerte fossiler, og anordnet disseksjoner i sitt hjem, der blant annet venstre lymfestamme ble notert første gang hos en avrettet fange. Fangen hadde fått spise et skikkelig stort siste måltid, og ble dissikert omtrent 90 minutter etter måltidet. Lymfestammen er lettere å oppdage etter et måltid.

Videre interesserte han seg for deschiffreringen av hieroglyfer. Han skjenket deler av sin egyptiske samling til jesuitten Athanasius Kircher og la dermed grunnsteinen for det berømte Museum Kircherianum ved Collegium Romanum i Roma.

Han samlet på antikke mynter som han benyttet for å fastsette historiske tidsakser, og han samlet på vekster og dyr. Hans hage i Belgentier var Frankrikes tredje største.

## Verk
* *Histoire abrégée de Provence*
* *Lettres à Malherbe* (1606–1628)
* *Traitez des droits et des libertés de l'Eglise gallicane* (1639)
* *Vita Peireskii* (1641)
* *Mémoires*
* *Bulletin Rubens*
* *Notes inédites de Peiresc sur quelques points d'histoire naturelle*

## Referanser


## Eksterne lenker
* 
* Miller’s Peiresc Research  mit umfangreicher Bibliografi 
* Mondkrater Peirescius
Echydna

***Echydna*** er en slekt av dagsommerfugler som tilhører familien Riodinidae.

## Utseende
Ganske små (vingespenn ca. 25 millimeter), kraftige, mørke sommerfugler. Hannenes overside er svartaktig, overstrødd med bittesmå, hvite flekker.

## Levevis
Sommerfuglene lever i våt lavlands-regnskog mellom 200 – 800 meter over havet. De er mest aktive på overskyede dager. I motsetning til mange andre Riodinidae samles de gjerne mange sammen.

## Utbredelse
Slekten er kjent fra Ecuador, Peru, Bolivia og Brasil (Amazonas).

## Systematisk inndeling
Fram til 2002 ble artene plassert i slekten *[[Calydna]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Echydna* Hall, 2002
**************** *[[Echydna chaseba]]* (Hewitson, 1854)
**************** *[[Echydna punctata]]* (Felder, C & R. Felder, 1861)

## Kilder
* Brower, A.V.Z. (2011) *Echydna* på *Tree of life* http://tolweb.org/Echydna/
* Markku Savela's Lepidoptera and some other life forms: Sjekkliste over artene. Hentet 7.2. 2012
* Butterflies of Amazonia – *Echydna punctata* http://www.learnaboutbutterflies.com/Amazon%20-%20Echydna%20punctata.htm

## Eksterne lenker
*
Ra’anana

**Ra'anana** (hebraisk: רַעֲנָנָּה – «fersk») er en by i Israel med en befolkning på 68 300 (2008). Byen ligger på Sharonsletten i Sentraldistriktet, og ble grunnlagt 2. april 1922.

## Referanser


## Eksterne lenker
*
Beit Shemesh

**Beit Shemesh** eller **Bet Shemesh** (hebraisk:  – «solhuset» eller «soltempelet») er en by i Jerusalem-distriktet i Israel, omkring 30 kilometer vest for Jerusalem. Byen har 72 700 innbyggere (2008), og ble grunnlagt i 1950 som en *[[utviklingsby]]*.

## Referanser


## Eksterne lenker
*
Nahariya

**Nahariya** er en by i Israel. Byen har et innbyggertall på 51 300 (2008). Nahariya er den mest nordlige kystbyen i Israel. Byen ble grunnlagt i 1935.

## Kjente personer fra Nahariya
* Gilad Shalit, israelsk soldat

## Referanser


## Eksterne lenker
*
Nestenperiodisk funksjon

Innen matematikken er en **nestenperiodisk funksjon**, løst sett, en funksjon av et reelt tall som er periodisk innenfor ønsket nivå av nøyaktighet, gitt tilstrekkelig lange og godt fordelte «nestenperioder». Konseptet ble først studert av Harald Bohr og senere generalisert av Vyacheslav Stepanov, Hermann Weyl og Abram Samoilovitsj Besicovitsj, blant andre.
Tyrkeren

**Sjakktyrkeren** (*Tyrkeren*, *Den mekaniske tyrk*) var en konstruksjon laget for å gi tilskuerne inntrykk av at en maskin spilte sjakk uten menneskelig innblanding.

Wolfgang von Kempelen, som var ansatt ved hoffet til keiseren av Østerrike-Ungarn, designet og bygde innretningen i 1769. Våren 1770 ble den presentert for offentligheten. 

Innretningen var bygd av ei tredokke i naturlig størrelse ikledd tyrkisk drakt. Dokka satt ved ei kasse som var 120 cm lang, 85 cm bred og 90 cm høy og utførte sjakktrekk ved å bevege på armene. Kassa var utstyrt med dører på tre sider, og når de ble åpnet så man bare komplisert mekanikk. I virkeligheten satt det en menneskelig sjakkspiller innerst i kassa.

Sjakktyrkeren turnerte i mange tiår rundt i Europa og Amerika. Med en sterk sjakkspiller som operatør ble konstruksjonen til tider ansett som uovervinnelig. Blant de som ble slått var Napoléon Bonaparte, Edgar Allan Poe og Benjamin Franklin. François-André Danican Philidor, en av tidas beste sjakkspillere, var en av få som vant mot tyrkeren. 

Musikeren og oppfinneren Johann Nepomuk Mälzel kjøpte Sjakktyrkeren i 1805 og han fikk flere av tidas kjente sjakkspillere til å betjene maskinen, som Johann Baptist Allgaier, Hyacinthe Henri Boncourt, Aaron Alexandre, William Lewis, Jacques François Mouret og William Schlumberger.

Selv om mange hadde mistanke til at Sjakktyrkeren ble styrt av en menneskelig operatør, ble ikke konstruksjonen avslørt før i 1820. Det eksisterer flere historier om hvordan avsløringen skjedde. En av versjonene forteller at operatøren kom stormende ut da en tilskuer ropte «brann, brann».

Den originale Tyrkeren ble ødelagt i en brann i 1854, men det er laget moderne rekonstruksjoner, blant annet står det utstilt et eksemplar i *Heinz Nixdorf MuseumsForum* i Paderborn.

## Referanser


## Litteratur
* Gerald M. Levitt: *The Turk, Chess Automaton*. McFarland, Jefferson, N.C. 2000, ISBN 0-7864-0778-6.
* Tom Standage: *Der Türke. Die Geschichte des ersten Schachautomaten und seiner Abenteuerlichen Reise um die Welt*. BVT, Berlin 2005. ISBN 3-8333-0317-4.
* Jiri Veselý: *Die berühmteste Erfindung Wolfgang von Kempelens*. I *Blätter für Technikgeschichte*. Bind 36/37. 1974/75, s. 25–46
* Robert Willis: ''An attempt to analyse the automation chess player of Mr. de Kempelen''. Booth, London 1821
* ''Die wiedererstandene von Kempelen'sche Schachmaschine''. I *Vaterländische Blätter für den österreichischen Kaiserstaat*. 31. juli 1819, s. 1-4
* ''Das Geheimnis des berühmten Schach-Automaten.''. I *Der Adler*. 1. juli 1841, s. 5-7

## Eksterne lenker
* 
* 

* E. Wenzel Mraček: ''Baron von Kempelens Schach-„Automat“'', utdrag fra avhandlingen *Simulatum Corpus. Vom künstlichen zum virtuellen Menschen.*, diplomarbeid ved *Institut für Kunstgeschichte*, Graz 2001
* Karsten Bauermeister: ''Schachcomputer Geschichte''
Pseudonymphidia

***Pseudonymphidia*** er en slekt av dagsommerfugler som tilhører familien Riodinidae.

## Utseende
Små til middelsstore (vingespenn ca. 30 millimeter) sommerfugler mønstret i brunt og hvitt. De kan overflatisk minne litt om målere (Geometridae).
Oversiden er brun med hvite flekker, undersiden mønstret i lysbrunt og hvitt.

## Utbredelse
Slekten er utbredt i Mellom-Amerika og det aller nordligste Sør-Amerika, fra Mexico i nord til Colombia i sør.

## Systematisk inndeling
Artene har tidligere vært plassert i slekten *[[Lemonias]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** Slekten *Pseudonymphidia* Callaghan, 1985
**************** *[[Pseudonymphidia agave]]* (Godman & Salvin, 1886)
**************** *[[Pseudonymphidia clearista]]* (Butler, 1871)

## Kilder
* Brower, A.V.Z. (2011) *Pseudonymphidia* på *Tree of life* http://tolweb.org/Pseudonymphidia/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Butterflies of America – *Pseudonymphidia agave* http://butterfliesofamerica.com/t/Pseudonymphidia_a_agave_a.htm
Forvaltningsforbundet Grüner Grund

**Forvaltningsforbundet Grüner Grund** er et tidligere forvaltningsforbund i Mittlerer Erzgebirgskreis og deretter Erzgebirgskreis i Direktionsbezirk Chemnitz i Sachsen. Forvaltningsforbundet ble opprettet den 18. mars 1994 av de 5 kommunene Drebach, Grießbach, Hopfgarten, Scharfenstein og Venusberg.

Den 1. oktober 1998 ble Hopfgarten innlemmet i Großolbersdorf, og trådte dermed ut av forbundet. Den 1. januar 1999 ble Grießbach innlemmet i Venusberg. Den 1. januar 2005 ble Scharfenstein innlemmet i Drebach, og reduserte dermed antallet medlemmer av forbundet til to.

Med innlemmelsen av Venusberg i Drebach den 1. januar 2010 opphørte forvaltningsforbundet å eksistere.

Forvaltningsforbundet hadde et areal på 32,74 km² og 5 739 innbyggere den 31. desember 2008.

Forbundsformann fra 1994 til 2009 var tidligere borgermester i Scharfenstein, Wolfgang Volkmann.

## Referanser
Astraeodes areuta

***Astraeodes areuta*** er en dagsommerfugl som tilhører familien Riodinidae.

## Utseende
En middelsstor (vingespenn 35-40 millimeter), lys sommerfugl. Forvingen er litt tilspisset. Oversiden er gulaktig med tre lysbrune tverrstriper.

## Levevis
Denne temmelig sjeldne arten lever i regnskog mellom 400-1200 meter over havet. Den kommer av og til ned til bakken for å drikke fra sølepytter eller leire.

## Utbredelse
Arten er utbredt i Brasil, Bolivia og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** *Astraeodes areuta* (Westwood, 1851)

## Kilder
* Brower, A.V.Z. (2011) *Astraeodes* på *Tree of life* http://tolweb.org/Astraeodes/
* Markku Savela's Lepidoptera and some other life forms: Sjekkliste over artene. Hentet 7.2. 2012
* Butterflies of Amazonia – *Astraeodes areuta* http://www.learnaboutbutterflies.com/Amazon%20-%20Astraeodes%20areuta.htm

## Eksterne lenker
*